Villa de Cura
Villa de Cura ili samo La Villa  je grad od 92,900 stanovnika u Saveznoj državi Aragua na sjeveru Venecuele. 

On je i administrativni centar Općine Zamora.

Geografske i klimatske karakteristike 

Villa de Cura leži na jugozapadu Države Aragua u Llanosu, na nadmorskoj visini od 526 metara, udaljena četrdesetak km jugoistočno od Maracaya. 

Kroz grad protiču tri riječice; Tucutunemo, Minas i Curita (nekad zvana Cura) po kojoj je dobio ime.

Historija 

Početkom 18. vijeka današnja Villa bila je naselje od tridesetak kuća sa crkvom zvano La Villa de San Luis. Ono je 1722. kraljevskom poveljom dobilo status grada.

Ekonomija La Ville se u to vrijeme bazirala na stočarstvu po savanama Llanosa. Vremenom su trgovina i industrija postajali sve važniji, ali je stočarstvo i danas osnovni pokretač života grada. 
Villa de Cura je i danas poznata kao centar za trgovinu stokom, i kao centar mesoprerađivačke industrije.

Atrakcija grada je brdo sa replikom kalvarije. Na njemu se svake godine od januara do početka februara održava hodočašće posvećeno Majci božjoj Lurdskoj.

Izvori

Vanjske veze

 Alcaldía del Municipio Zamora   

Gradovi u Venezueli